EESTI ADVOKATUURI JUHATUS

ISTUNGI PROTOKOLL

14. november 2023. a nr 24

Tallinn

## 7.2 Küberohtude kasvamisest

Viimasel ajal on kasvanud erinevad küberohud advokaadibüroode ja advokatuuri suunal (õngitsuskirjad, advokaadibüroo domeeniga sarnase domeeni loomine jms). Seejuures küberkurjategijad tõenäoliselt proovivad kasutada ära advokaadibüroode ja advokatuuri veebilehtedel või mujal avalikult kättesaadavat informatsiooni.

Juhatus palub olla kahtlaste e-kirjade suhtes ülimalt tähelepanelik ja ettevaatlik ning mistahes kahtluse korral kirjas sisalduvaid manuseid ja linke mitte avada. Samuti soovitame teha seiret selle üle, et kolmandad isikud ei oleks loonud advokaadibüroo domeeniga sarnaseid veebilehti. Sellise veebilehe avastamisel tuleb sellesse suhtuda ülima ettevaatlikkusega, kuna ei ole teada selle loomise eesmärk. Sellised veebilehed ei ole turvalised ning neid ei soovita külastada. Võimalikest küberintsidentidest soovitab juhatus seejuures teavitada Riigi Infosüsteemi Ameti intsidentide käsitlemise osakonda (CERT-EE). Võimalusel palume samuti teavitada advokatuuri, et advokatuur saaks vajadusel hoiatada advokaadibüroosid ja samuti planeerida advokatuuri tegevust küberohtudest tulenevate riskide maandamisel.

Samuti kutsub juhatus büroosid üles vaatama üle oma advokaadibüroo infoturbe korraldus ning võtma kasutusele vähemalt miinimummeetmed, mis on vajalikud advokaadibüroo küberturvalisuse tõstmiseks. Seejuures on advokaadibüroodel võimalik juhinduda advokaadibüroo pidajale suunatud juhendist infoturbealaste kaitsemeetmete rakendamiseks, mis on avaldatud [advokatuuri veebilehel](https://cms.advokatuur.ee/app/uploads/2023/07/Juhend-advokaadiburoo-pidajale-infoturbealaste-kaitsemeetmete-rakendamiseks.pdf), lahtiseletatuna alajaotusest „Advokaadile“-„Advokaat juhindub“- „Juhendid ja korrad“-„Tegutsemine advokaadi ja büroopidajana“-„Juhend advokaadibüroo pidajale infoturbealaste kaitsemeetmete rakendamiseks“.